L’Ecoparc mòbil torna a Burjassot, a l’octubre
2025-07-24

L’Ecoparc mòbil de la Emtre, de l’Entitat Metropolitana per al Tractament de Residus, visitarà Burjassot. A l’octubre, ho farà tant a primers com a la fi de mes, amb l’objectiu de donar el millor servei a la ciutadania.

Els primers dies que estarà a Burjassot, com sempre en l’aparcament de les Palmeres, seran el dimarts 10 i el dimecres 11 d’octubre, en horari de 10.00 a 14.00 i de 16.00 a 19.00 hores.

A final de mes, l’Ecoparc tornarà a Burjassot, del 26 al 28 d’octubre, en la mateixa localització i amb el mateix horari els dies 26 i 27. El dissabte 28 d’octubre, l’horari serà només de matí, de 10.00 a 13.00 hores.

Els Ecoparc mòbils faciliten que la ciutadania puga reciclar aquells residus per als quals no existeixen contenidors específics, facilitant amb això el seu reciclatge.

Pintures, dissolvents o càpsules de café, entre altres, juntament amb piles, termòmetres, reactius de laboratori, aerosols, aparells electrònics xicotets, bombetes, cartutxos d’impressores, telèfons mòbils i carregadors, bateries o DVD/CD són alguns dels elements que es poden depositar en ells.